Subject: ა.შ.შ.-ს კონგრესის საქართველოს მხარდამჭერი ორპარტიულ დოკუმენტთან დაკავშირებით
From: "INFORM" <[email-masked]>
To: [email-masked]; [email-masked]; [email-masked]; [email-masked]; Sozar Subari; [email-masked]; [email-masked]; David Sergeenko; ლევან დავითაშვილი; Levan Davitashvili; Kakhaber Kakhishvili; Ketevan Tsikhelashvili; [email-masked]; kakha kala; [email-masked]; Nino Giorgobiani; [email-masked]; [email-masked]; Tedo Japaridze; Nikoloz Lachkepiani; David Kirvalidze; Mako M; Khatuna Ivanishvili; Natia Kukuladze; Natia Lzashvili; Sopo Mosidze; Eliso Khachapuridze; [email-masked]; Nini Qvatadze; nincho.nems
Date: Wed, 27 Jun 2018 12:43:03 +0400

გზავნილი:

 ამერიკის შეერთებული შტატების კონგრესში საქართველოს მხარდამჭერი ორპარტიული კანონპროექტი შევიდა. ესაა პირველი შემთხვევა, როდესაც მსგავსი შინაარსისა და დატვირთვის მატარებელი საქართველოს მხარდამჭერი საკანონმდებლო აქტი ა.შ.შ.-ის კონგრესში დარეგისტრირდება. რასაკვირველია, ამით ჩვენი ქვეყნის მთავარი სტრატეგიული პარტნიორი საკანონმდებლო დონეზე ამყარებს საქართველოს მხარდაჭერას.

 აღნიშნული აქტი ჩვენი ქვეყნისათვის უმნიშვნელოვანეს ასპექტებს მოიცავს, მათ შორის:

 გმობს რუსეთის მიერ საქართველოს რეგიონების - ოკუპაციას; ასევე, ოკუპირებულ რეგიონებში განხორციელებული დაკავების, გატაცების, ადამიანის უფლებათა დარღვევის შემთხვევებს, შესაბამისად, ეხმიანება „ოთხოზორია-ტატუნაშვილის სიის“ შესახებ საქართველოს პარლამენტის ორპარტიულ რეზოლუციას. დოკუმენტი რუსეთის მიერ ოკუპირებულ საქართველოს ტერიტორიებზე ადამიანის უფლებათა უხეშ დამრღვევთა წინააღმდეგ სანქციების დაწესებასაც ითვალისწინებს;

 ამას გარდა, ითვალისწინებს თავადაცვის სფეროში საქართველოსთან თანამშრომლობის მომდევნო 5 წლის სამოქმედო გეგმის ჩამოყალიბებას, რაც ამ მიმართულებით ჩვენი ქვეყნის შესაძლებლობების გაძლიერებისათვის ქმედით დახმარებას გულისხმობს;

 ასევე, ძალიან მნიშვნელოვანია, რომ ა.შ.შ-ის კონგრესმენებმა ა.შ.შ.-ის სავაჭრო წარმომადგენელს აშშ-სა და საქართველოს შორის თავისუფალი ვაჭრობის შესახებ შეთანხმების გაფორმების მოწოდებით მიმართეს.

კონგრესმენები კიდევ ერთხელ მკაფიოდ აფიქსირებენ საკუთარ მხარდაჭერას ჩვენს ქვეყანაში განხორციელებული პოლიტიკური თუ ეკონომიკური რეფორმების მიმართ, აღნიშნავენ ამ მიმართულებით ჩვენს მნიშვნელოვან პროგრესს და განსაკუთრებით ბიზნესისათვის მიმზიდველი საინვესტიციო გარემოს შექმნას უსვამენ ხაზს. ამავდროულად, დოკუმენტში დაფიქსირებულია საქართველოს მნიშვნელობა რეგიონის ქვეყნებთან ვაჭრობის წახალისების/ხელშეწყობის  მიმართულებითაც;

 ჩვენი ქვეყნისთვის ასეთი მნიშვნელოვანი მხარდაჭრის კიდევ ერთი დასტურია და განსაკუთრებულ მნიშვნელობას იძენს ა.შ.შ.-ში საქართველოს პარლამენტის თავმჯდომარის ვიზიტი, რომლის ფარგლებშიც ირაკლი კობახიძემ  არაერთი მაღალი დონის შეხვედრა გამართა.

 კანონპროექტის წარდგენა კიდევ ერთხელ ადასტურებს საქართველოსადმი აშშ-ის კონგრესის მტკიცე ორპარტიულ მხარდაჭერას და წარმოადგენს მძლავრ ინსტრუმენტს, რათა ჩვენ ქვეყანასთან დაკავშირებულმა საკითხებმა როგორც ორმხრივი, ისე რეგიონული უსაფრთხოების კონტექსტში კიდევ უფრო მნიშვნელოვანი ადგილი დაიკავოს აშშ-ის პოლიტიკურ დღის წესრიგში.